
Versenyfutás a baktériumokkal. Felmérés az antibiotikumokról és az antibiotikum-rezisztenciáról a lakosság körében.

Bevezetés
A napjainkra jellemző helytelen és nagymértékű antibiotikum-használat miatt jelentősen felgyorsított antibiotikum-rezisztencia kialakulása súlyos globális veszély. Hatására csökken az antibiotikumok hatékonysága, ami évi több millió halálesethez hozzájárul.
A probléma megfékezésében szerepet vállal a lakosság az antibiotikumok szakszerű alkalmazásával. Kutatásomban arra kerestem a választ, hogy megtesz-e mindent a lakosság a rezisztens baktériumok elszaporodásának, így a rezisztencia megállításának érdekében?

Módszerek
A felmérés egy általam összeállított Google Forms internetes kérdőívvel történt.
Összesen 270 kitöltés érkezett, melyeket a Microsoft Excel programban dolgoztam fel.

Eredmények
A nem reprezentatív válaszok részletes elemzését követően az találtam, hogy a kitöltők tudása az antibiotikumokról összeségében megfelelő, az ezzel kapcsolatos kérdések átlagos helyes válaszadási aránya 86,0%. Azonban különösen bizonyos témakörökben hiányos, például a válaszadók nem biztosak abban, hogy melyik betegség gyógyítható antibiotikummal, vagy, hogy az antibiotikum nem csak a patogén baktériumokra van hatással.
Az antibiotikum-rezisztenciával kapcsolatos kérdésekre 76,5% válaszolt átlagban helyesen, mely egy jelentős visszaesés. Kiemelendő az, hogy a lakosság kevesebb, mint fele ismeri a rezisztencia kialakulásának okát, és a jelenségről a kérdezettek 1/5-e még nem is hallott.
A válaszolók nagymértékben helyesen használják az antibiotikumokat, a kérdések helyes válaszadási aránya (az antibiotikumok használat utáni megtartásával kapcsolatos kérdések kivételével) ebben a részben 90% feletti.
Felmértem továbbá az információszerzési forrásokat is, amelyek elég széleskörűek voltak. Legnépszerűbb a háziorvos, gyógyszerész és az internet volt.

Megbeszélés
Az eredményeket összevetettem egymással.
Legrosszabbul a fiatalok és a kevésbé iskolázottak, a legjobban a képzett idősek teljesítettek. A tájékozódási források szerint a fent említett 3 bizonyult a leghitelesebbnek.
A lakosság felületes ismeretei és néhol hiányos antibiotikum alkalmazásai, illetve az antibiotikum-rezisztencia veszélyei miatt szükség van a szélesebb körű figyelemfelhívásra és prevencióra.



